Banda ràdio

Inte łe tełecomunicasion co el tèrmano banda ràdio (o spetro ràdio) se ghe dixe a ła sesion del spetro eletromagnètego doparada par ła trasmision de dati e informasion.
Sta cuà ła identìfega ła sudivixion spetrałe del mexo trasmisivo par poder èsar doparà da pì operadori e utenti par far servisi e che ła ga da èsar adeguadamente dividesto intrà de st'ùltemi co el fin de evitar confliti de doparasion o interfarensa intrà segnałi ràdio de pì sorxenti.

Definision
Na banda ła połe èsar definia in baxe a vari criteri e ghe xe do acesion del tèrmano comunamente doparae inte el ànbito de łe tełecomunicasion:
toco de spetro che el fa parte de na sudivixion convensionałe orixenada da łe exijense sientìfeghe e tècneghe (łe pì doparae łe xe stabiłie da enti cofà el ITU, l'IEEE e ła NATO);
toco de spetro inte el cuałe i canałi i ga ła istesa destinasion de doparasion (el insegnamento de sto tipo de bande ła njien fata co ła inlocasion de łe frecuense che ła porta a far on pian de łe frecuense ełaborò so acordi internasionałi o, de pì, nasionałi).

Ła banda del canałe ràdio, cusita cofà cheła de sistemi cablai, ła xe na risorsa limitada e ła va de conseguensa xestia co parsimònia, sercando de masimexarghene ła efisensa de doparasion/trasmision o efisensa spetrałe.

 Stàndar de insegnamento de łe frecuense 
 Insegnamento ITU 
Inte el ànbito sientìfego-tècnego el xe on mùcio doparà el insegnamento ITU-R, definio da ła racomandasion V.431.V.431 - Nomenclature of the frequency and wavelength bands used in telecommunications In baxe a sto insegnamento, el toco de spetro eletromagnètego conprendesta intrà łe frecuense che łe va da 3 Hz a 300 GHz ła njien separada in 11 bande, in baxe a ła frecuensa. Le bande łe xe separae da frecuense de 3n Hz che łe corisponde a longhese d'onda aprosimativamente conpagni a mùltepli o sotomùltepli del metro. El schema sevente el fa on resunto de ła sudivixion.

 banda  frecuense  longhesa d'onda  ELF  3 – 30 Hz  100 000 km – 10 000 km  SLF  30 – 300 Hz  10 000 km – 1000 km  ULF  300 – 3000 Hz  1000 km – 100 km  VLF  3 – 30 kHz  100 km – 10 km  LF  30 – 300 kHz  10 km – 1 km  MF  300 – 3000 kHz  1000 m – 100 m HF  3 – 30 MHz  100 m – 10 m VHF  30 – 300 MHz  10 m – 1 m UHF  300 – 3000 MHz  1 m – 10 cm SHF  3 – 30 GHz  10 cm – 1 cm EHF  30 – 300 GHz  1 cm – 1 mm THF  300 – 3000 GHz    1 mm – 0.1 mm

 Insegnamento IEEE 
Ła sudivixion del spetro ràdio faxesta da l'IEEE ła xe prinsipalmente insentrada inte łe bande radar (cuindi so łe microonde). Sto insegnamento no el contenpla parò łe frecuense soto dei 3 MHz.

 banda  frecuense HF   3 - 30 MHz VHF  30 - 300 MHz UHF  300 - 1000 MHz L  1 – 2 GHz S  2 – 4 GHz C  4 – 8 GHz X  8 – 12 GHz Ku  12 – 18 GHz K  18 – 26 GHz Ka  26 – 40 GHz V  40 – 75 GHz W  75 – 111 GHz

 Insegnamento NATO 
Ła sudivixion del spetro ràdio faxesta da ła NATO ła xe, cofà el insegnamento IEEE, insentrada inte łe bande radar. Pò che no ghe xe sudivixion dai 250 MHz in xo, rexulta masa aprosimadiva par tratar łe frecuense soto de cheła bariera.

 banda  frecuense A   0 - 250 MHz B  250 - 500 MHz C  500 - 1000 MHz D  1 – 2 GHz E  2 – 3 GHz F  3 – 4 GHz G  4 – 6 GHz H  6 – 8 GHz I  8 – 10 GHz J  10 – 20 GHz K  20 – 40 GHz L  40 – 60 GHz M  60 – 100 GHz
 Notasion 

Altri projeti

 Linganbi foresti 

Categoria:Radiotècnega